Η **Ελισάβετ Σοφία** (γερμ. *Elisabet Sophie von Mecklenburg*, 20 Αυγούστου 1613 - 12 Ιουλίου 1676) από τον Οίκο του Μεκλεμβούργου ήταν Γερμανίδα ποιήτρια και συνθέτρια, κόρη του Δούκα του Μεκλεμβούργου. Με τον γάμο της έγινε Δούκισσα του Μπράουνσβαϊγκ-Βόλφενμπυτελ.

Βιογραφία
---------

Ήταν η πρώτη κόρη του Ιωάννη Αλβέρτου Β΄ του Μεκλεμβούργου-Γκύστροβ και της Μαργαρίτας Ελισάβετ, κόρης του Χριστοφόρου του Μεκλεμβούργου. 

Άρχισε να μελετά μουσική στην Αυλή του πατέρα της, όπου υπήρχε μία ορχήστρα γνωστή για τη συμμετοχή εκλεκτών Άγγλων μουσικών, όπως του Ουίλλιαμ Μπρέιντ. Όταν ο Τριακονταετής Πόλεμος απείλησε την Αυλή της το 1628, η Ελισάβετ μετακόμισε στην Αυλή του Κάσσελ, το οποίο είχε επίσης μία ισχυρή μουσική παράδοση.

Η Ελισάβετ Σοφία διοργάνωσε ορχήστρα στην Αυλή και μερικές φορές συνεργάστηκε στενά με τον Χάινριχ Συτς, ο οποίος διορίστηκε εν απουσία (*absentes*) Αρχιμουσικός εκκλησιαστικής μουσικής (*Kapellmeister*) το 1655. Μπορεί να είχε συνεργαστεί μαζί του σε άριες της *Νέας θεατρικής Παράστασης της Μαρίας Μαγδαληνής*. 

Οι περισσότερες συνθέσεις της Ελισάβετ Σοφίας είναι ύμνοι ή λατρευτικές άριες. Μερικά από αυτά δημοσιεύθηκαν το 1651 και το 1667. Αυτό που εκτυπώθηκε το 1651, ο *Αμπελώνας του Ευαγγελίου*, πιστεύεται ότι ήταν η πρώτη μουσική που δημοσίευσε μία γυναίκα στη Γερμανία.  Έπαιξε επίσης σημαντικό ρόλο στη δημιουργία μεγάλων αυλικών διασκεδάσεων, συμπεριλαμβανομένων μεταμφιέσεων, θεατρικών παραστάσεων και μπαλέτου, στα οποία κατά καιρούς έγραψε τα λιμπρέτα και τη μουσική. Η πρόσθετη συμμετοχή της σε αυτές τις ψυχαγωγίες είναι ασαφής. Δύο από τα δραματικά της έργα επιβιώνουν: *Ειρηνική Νίκη* (*Friedens Sieg,* 1642, Μπράουνσβαϊγκ) και *Συγχαρητήρια Πράσταση Χαράς* (*Glückwünschende Freudensdarstellung,* Λύνεμπουργκ, 1652). 

Η Σίβυλλα Ούρσουλα ήταν κόρη του άνδρα της από προηγούμενο γάμο του.

Οικογένεια
----------

Παντρεύτηκε το 1635 παντρεύτηκε τον πεπαιδευμένο Αύγουστο Β΄ τον *Νεότερο*, Δούκα του Μπράουνσβαϊγκ-Λύνεμπουργκ , με τον οποίο είχε δύο παιδιά:

* Φερδινάνδος Αλβέρτος Α΄ 1636-1687, Δούκας του Μπράουνσβαϊγκ-Λύνεμπουργκ.
* Μαρία Ελισάβετ 1638-1687, παντρεύτηκε πρώτα τον Αδόλφο Γουλιέλμο της Σαξονίας-Άιζεναχ και μετά τον Αλβέρτο Ε΄ της Σαξονίας-Κόμπουργκ.

Υποσημειώσεις
-------------

1. ↑  (Γερμανικά) *Εγκυκλοπαίδεια Μπρόκχαους*. sophie-sophie-elisabeth.
2. 1 2  Darryl Roger Lundy: (Αγγλικά) *The Peerage*. p69189.htm#i691887.
3. ↑  (Αγγλικά) *Find A Grave*. Ανακτήθηκε στις 30  Αυγούστου 2019.
4. ↑  «Dictionary of Women Worldwide» (Αγγλικά) Gale, Yorkin Publications. Ντιτρόιτ. 2006. ISBN-13 978-0-7876-7585-1.
5. ↑  p707.htm#i7063. Ανακτήθηκε στις 7  Αυγούστου 2020.
6. ↑  p69189.htm#i691887.
7. 1 2 3  Darryl Roger Lundy: (Αγγλικά) *The Peerage*.
8. 1 2 3  See Walter, *Sophie Elisabeth*
9. ↑  See Tick, *Western Classical*
10. ↑  Hilary Brown (2012). *Luise Gottsched the Translator*. Camden House. σελίδες 23–. ISBN 978-1-57113-510-0.

Βιβλιογραφικές αναφορές
-----------------------

* (similar text in Grove Opera article by same author)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 264145857888023020568
* LCCN: n85326193
* ISNI: 0000 0000 2868 584X
* GND: 119057379
* SUDOC: 05262028X
* BNF: cb13569269c (data)
* ICCU: TO0V693296

 |

 |